
STRATEGINIO PLANAVIMO IR INVESTICIJŲ SKYRIAUS

VYRIAUSIOJO SPECIALISTO

PAREIGYBĖS APRAŠYMAS

I SKYRIUS

PAREIGYBĖS CHARAKTERISTIKA
1. Strateginio planavimo ir investicijų skyriaus vyriausiasis specialistas yra karjeros valstybės tarnautojas.

II SKYRIUS

PASKIRTIS

2. Strateginio planavimo ir investicijų skyriaus vyriausiojo specialisto pareigybė reikalinga vykdyti strateginį planavimą, administruoti priskirtus savivaldybės investicinius projektus.
III SKYRIUS

VEIKLOS SRITIS

3. Šias pareigas einantis valstybės tarnautojas vykdo bendrosios veiklos srities – strateginio planavimo ir investicijų administravimo- funkcijas.

IV SKYRIUS


SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
4. Valstybės tarnautojas, einantis šias pareigas, turi atitikti šiuos specialiuosius reikalavimus:

4.1. turėti aukštąjį universitetinį išsilavinimą socialinių mokslų studijų srities ekonomikos krypties, politikos mokslų krypties, sociologijos krypties, vadybos ir verslo administravimo krypties ar viešojo administravimo krypties.

4.2. išmanyti investicinių projektų rengimo, teikimo, įgyvendinimo ir strateginio planavimo metodikas. 
4.3. turėti ne mažesnį kaip 1 metų darbo stažą rengiant paraiškas Europos Sąjungos finansinei paramai gauti bei įgyvendinant Europos Sąjungos finansuojamus projektus

4.4. būti susipažinusiam su Lietuvos Respublikos teisės aktais, reglamentuojančiais strateginio planavimo procesą, regioninę plėtrą, Europos Sąjungos struktūrinių fondų paramą, kitus finansavimo šaltinius.

4.5. mokėti anglų kalbą pažengusio vartotojo lygmens B2 lygiu.

4.6. mokėti dirbti šiomis kompiuterinėmis programomis MS Word, MS Excel, MS Outlook, Internet Explorer.

4.7. gebėti valdyti, sisteminti, apibendrinti informaciją ir rengti išvadas.

4.8. sklandžiai dėstyti mintis raštu ir žodžiu.

V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. siekiant pritraukti papildomą finansavimą, analizuoti informaciją apie galimybes gauti finansinę paramą iš ES ir kitų finansinių šaltinių, informaciją pateikiant pagal sritį atsakingiems asmenims, rengti ir teikti paraiškas ir kitus dokumentus paramai gauti.
5.2. siekiant gauti finansavimą, inicijuoti, organizuoti investicinių projektų, galimybių studijų pirkimą bei koordinuoti rengimą projektams, valstybės investicijų programai teikti planuojamiems projektams. 

5.3. siekiant tinkamai įgyvendinti projektus, juos administruoti (rengti ir teikti projekto pažangos ataskaitas, rengti ir teikti mokėjimo prašymus, viešųjų pirkimų planus, informaciją apie projekto planuojamas išlaidas ir kitą informaciją, susijusią su projekto vykdymu; nuolat komunikuoti su projekto rangovais, paslaugų teikėjais, ekspertais ir kt.; organizuoti projekto viešinimo veiklas).

5.4. renka, registruoja bei suveda į informacines sistemas priskirtų projektų duomenis, inicijuoja trūkstamų duomenų bei dokumentų surinkimą, kaupia ir sistemina metodinę informaciją, reikalingą projektų rengimui ir įgyvendinimui, tvarko priskirtų projektų dokumentų bylas.
5.5. konsultuoja savo kompetencijos srityje strateginio planavimo, projektų paraiškų rengimo klausimais savivaldybės administracijos skyrius, biudžetines įstaigas.

5.6. renka ir teikia duomenis, pasiūlymus rengiant strateginio planavimo dokumentus, jų įgyvendinimo ataskaitas, vykdant priskirtų projektų stebėseną .
5.7. vykdo savivaldybės ryšių su užsieniu palaikymą, ruošia susirašinėjimo dokumentus skyriaus kompetencijos srityje, inicijuoja ir rengia bendrus projektus su užsienio partneriais, siekiant abipusės partnerystės naudos.

5.8. siekiant pristatyti savivaldybę, rengia medžiagą vietinėms ir tarptautinėms parodoms, jose dalyvauja.

5.9. dalyvauja savivaldybės komisijų, darbo grupių veikloje, kad būtų įgyvendinti šioms darbo grupėms ar komisijoms suformuluoti uždaviniai.
5.10. pildo skyriaus darbo laiko apskaitos žiniaraštį ir jį pateikia savivaldybės administracijos centralizuotai buhalterijai.
5.11. tvarko skyriaus archyvinius dokumentus, siekiant tinkamo dokumentų archyvavimo ir paramos sutarčių nuostatų įgyvendinimo.

5.12. vykdo regiono plėtros plano vykdymo stebėseną. Ruošia įvairius dokumentus, ataskaitas regioninio planavimo dokumentams, nacionalinėms ir tarpinstitucinėms programoms, kai savivaldybė dalyvauja šių programų įgyvendinime.
5.13. vykdo kitus su strateginio planavimo ir investicijų skyriaus funkcijomis susijusius nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui. 

Susipažinau

(Parašas)

(Vardas ir pavardė)

(Data)  
